Mihai Albu

Mihai Albu (født 21. juni 1938 i Ludoș i Sibiu, død 2. juli 2017 i Tsjekkia) var en rumensk og tysk basketballspiller og -trener som spilte mer en 200 landskamper for Romanias landslag for menn.

Han var medlem av, og en periode kaptein for, Romanias landslag for menn, mellom 1961 og 1971, og deltok i seks europamesterskaper. Han ble tatt ut tre ganger på europalaget. Etter Europamesterskapet i Essen i 1971, forlot han Romania og spilte for de vesttyske lagene TUS 04 Leverkusen og Braunschweig. Han fikk innvilget tysk statsborgerskap. Etter at han la opp ble han trener, og trente blant annet MTV Wolfenbüttel.

Etter den rumenske revolusjonen i 1989 returnerte han til Romania. Han døde av et hjerteinfarkt i Tsjekkia, enten på et hotell i Praha eller, ifølge noen kilder, mens han satt i en bil på vei tilbake til Romania etter et besøk i Tyskland. Han er bisatt på kirkegården i byen Wolfenbüttel, Tyskland.

 Lag han spilte for 
 Constructorul Sibiu
 Știința Cluj (som senere skiftet navn til Universitatea Cluj) 
 Dinamo Bucureşti (1963- 1971) som han vant 5 ganger landsmesterskapet med
 TUS 04 Leverkusen
 Braunschweig

I 2016 var han ærespresident for Clubul Sportiv Universitar Sibiu (Universitetets idrettsforening). 
 Æresbevisninger 
 Maestru emerit al sportului («Fortjent idrettsmester»)
 I 2011 ble han utnevnt til «Rumensk basketballegende»
 Utnevnt til Æresborger av byen Sibiu
 En bok kalt Im Zeichen des Basketballs- Mihai Albu, Berufung, Leidenschaft, Schicksal av Octavian Rusu er dedikert til ham

 Referanser 

Kategori:Rumenske basketballspillere
Kategori:Tyske basketballspillere
Kategori:Tyske basketballtrenere
Kategori:Rumenske basketballtrenere